یِتھۍتہٕ یِتھۍ ہوۍ کٔہۍ یاہ شعر چھِ کٲشرٮ۪ن زنانن ہُند بوس لوژراوان ۔ "پوشے متہ جانانو" وَژُن چھُ صاف ہاوان زِ یِم وٮ۪داکھ تہٕ باکہٕ چھے کستام بَنن لٔدۍ نہ زنانہ ہٕندۍ۔ ہرگاہ یہ پوز آسہ زِ مہجورن اوس یہ نُندٕ بون وژُن ، حبہ خوتوٗنہ ہُند مشہور وژُن "وۅلو میانہ پوشے مدٕنو" بوٗزِتھ لیوٗکھمُت تیلہ چھُنہٕ شاید یہ گُمانہٕ غلط یا ویوٹھ ہیوٗ زِ مہجورن وژُن پران پران چھے زنتہٕ حبہ خوتوٗنٕے گُدرن گرٮ۪کہ منز یوسف شاہ ژکس ناد دِوان تہٕ گراوٕ گُذراوان۔ا ز تام روٗد یہ وَژُن کٍژٕہن کٲشرٮ۪ن زوٗنن ہٕندٮ۪ن دِلن ہُند بار لوژراوان: